CELEX: 62006CA0279
Language: fi
Date: 2008-09-11 00:00:00
Title: Asia C-279/06: Yhteisöjen tuomioistuimen tuomio (kolmas jaosto) 11.9.2008 (Audiencia Provincial de Madridin (Espanja) esittämä ennakkoratkaisupyyntö) — CEPSA, Estaciones de Servicio SA v. LV Tobar e Hijos SL (Kilpailu — Kartellit tai muut yhteisjärjestelyt — Yritysten väliset sopimukset — EY 81 artikla — Asetus (ETY) N:o 1984/83 — 10-13 artikla — Asetus N:o 2790/1999 — 4 artiklan a kohta — Huoltamoyrittäjän ja öljy-yhtiön välinen öljytuotteiden yksinostosopimus — Poikkeus)

8.11.2008   
            
            
               FI
            
            
               Euroopan unionin virallinen lehti
            
            
               C 285/4
            
         Yhteisöjen tuomioistuimen tuomio (kolmas jaosto) 11.9.2008 (Audiencia Provincial de Madridin (Espanja) esittämä ennakkoratkaisupyyntö) — CEPSA, Estaciones de Servicio SA v. LV Tobar e Hijos SL
   (Asia C-279/06) (1)
   
   (Kilpailu - Kartellit tai muut yhteisjärjestelyt - Yritysten väliset sopimukset - EY 81 artikla - Asetus (ETY) N:o 1984/83 - 10-13 artikla - Asetus N:o 2790/1999 - 4 artiklan a kohta - Huoltamoyrittäjän ja öljy-yhtiön välinen öljytuotteiden yksinostosopimus - Poikkeus)
   (2008/C 285/05)
   Oikeudenkäyntikieli: espanja
   Ennakkoratkaisua pyytänyt tuomioistuin
   Audiencia Provincial de Madrid
   Pääasian asianosaiset
   
      Kantaja: CEPSA, Estaciones de Servicio SA
   
      Vastaaja: LV Tobar e Hijos SL
   Oikeudenkäynnin kohde
   Ennakkoratkaisupyyntö — Audiencia Provincial de Madrid — EY 81 artiklan 1 kohdan ja perustamissopimuksen 85 artiklan 3 kohdan soveltamisesta yksinostosopimusten ryhmiin 22.6.1983 annetun komission asetuksen (ETY) N:o 1984/83 (EYVL L 173, s. 5) 10–13 artiklan tulkinta — Moottori- ja lämmityspolttoaineiden yksinmyyntisopimukset, jotka luokitellaan edustus- tai provisiosopimuksiksi, mutta jotka sisältävät joitakin erityisiä seikkoja
   Tuomiolauselma
   
               1)
            
            
               Moottoriajoneuvojen polttoaineiden ja muiden polttoaineiden sekä voiteluaineiden ja muiden liitännäisten tuotteiden yksinostosopimus voi kuulua EY 81 artiklan 1 kohdan soveltamisalaan, jos huoltamoyrittäjä vastaa yhdestä tai useammasta näiden tuotteiden myyntiin kolmansille liittyvästä taloudellisesta tai kaupallisesta riskistä sellaisessa määrin, että sitä ei voida pitää merkityksettömänä, ja jos kyseinen sopimus sisältää lausekkeita, joilla voidaan rajoittaa kilpailua, kuten vähittäismyyntihinnan määrittämistä koskevan lausekkeen. Mikäli huoltamoyrittäjä ei vastaa näistä riskeistä tai vastaa niistä ainoastaan merkityksettömässä määrin, edellä mainitun artiklan soveltamisalaan voivat kuulua ainoastaan velvoitteet, jotka huoltamoyrittäjälle on asetettu hänen päämiehelleen suorittamiensa edustajanpalvelujen puitteissa, kuten esimerkiksi yksinoikeus- ja kilpailukieltolauseke. Kansallisen tuomioistuimen tehtävänä on lisäksi varmistua siitä, estääkö, rajoittaako tai vääristääkö CEPSA Estaciones de Servicio SA:n ja LV Tobar e Hijos SL:n välillä 7.2.1996 tehty sopimus kilpailua EY 81 artiklassa tarkoitetulla tavalla.
            
         
               2)
            
            
               Edellisessä kohdassa mainitun kaltaiseen yksinostosopimukseen voidaan soveltaa perustamissopimuksen [81] artiklan 3 kohdan soveltamisesta yksinostosopimusten ryhmiin 22.6.1983 annetussa komission asetuksessa (ETY) N:o 1984/83, sellaisena kuin se on muutettuna 30.7.1997 annetulla komission asetuksella (EY) N:o 1582/97, säädettyä ryhmäpoikkeusta, jos sopimus täyttää asetuksen 12 artiklan 1 kohdan c alakohdassa säädettyä kymmenen vuoden enimmäiskestoa koskevan edellytyksen ja jos tavarantoimittaja myöntää huoltamoyrittäjälle yksinoikeuden vastikkeena merkittäviä taloudellisia etuja, jotka edesauttavat jakelun parantamista, helpottavat huoltamon perustamista tai ajanmukaistamista ja alentavat jakelukustannuksia. Kansallisen tuomioistuimen tehtävänä on arvioida, täyttyvätkö nämä edellytykset pääasiassa.
            
         
               3)
            
            
               Asetuksen N:o 1984/83, sellaisena kuin se on muutettuna asetuksella N:o 1582/97, 10–13 artiklaa on tulkittava siten, että niillä estetään ryhmäpoikkeuksen soveltaminen yksinostosopimukseen, jonka mukaan tavarantoimittajalla on valta määrittää vähittäismyyntihinta. Kansallisen tuomioistuimen tehtävänä on selvittää, voidaanko tätä myyntihintaa koskevaa sopimuslauseketta kansallisen oikeuden nojalla muuttaa pääasiassa kyseessä olevan kaltaisella tavarantoimittajan yksipuolisella suostumuksella ja voiko automaattisesti mitätön sopimus tulla päteväksi tämän sopimuslausekkeen sellaisella muutoksella, jonka johdosta kyseinen lauseke saatetaan EY 81 artiklan 1 kohdan mukaiseksi.
            
         
               4)
            
            
               EY 81 artiklan 2 kohdassa määrätty automaattinen mitättömyys vaikuttaa sopimukseen kokonaisuudessaan vain tilanteessa, jossa mainitun artiklan 1 kohdan vastaisia lausekkeita ei voida erottaa itse sopimuksesta. Päinvastaisessa tapauksessa mitättömyyden vaikutukset sopimuksen muihin osiin eivät kuulu yhteisön oikeuden alaan.
            
         
      (1)  EUVL C 212, 2.9.2006.